《瑞岩夜闻声有感》
宋代·李端民

苍宫环合碧崔嵬，风动空山隐转雷。逸响已随天籁发，馀音犹和玉琴哀。

夜阑谁辨龙蛇势，岁久俱为栋柱材。拟欲寻声问卢老，耳根清净了无猜。

作者简介：李端民，字平叔，扬州（今属江苏）人，正民兄。高宗绍兴十一年（一一四一），知黄岩县（《嘉定赤城志》卷一一）。官终将作监。事见《攻愧集》卷五二《檗庵居士文集序》。今录诗四首。